kardosdrur/scandi-wiki huggingface dataset:
Parlamentsvalget i Storbritannien 1924

Parlamentsvalget i Storbritannien 1924 blev afholdt den 29. oktober 1924. Det konservative parti under ledelse af Stanley Baldwin havde et betydelig bedre valg end ved valget i 1923 og opnåede en stor majoritet i Underhuset. Labour, med Ramsay MacDonald som partileder, tabte nogen pladser, men de store taberne var Herbert Asquiths liberale parti som mistede 118 af sine 158 mandater.

Valgresultat 

Totalt antal afgivne stemmer: 15 856 215. Alle partier vises. Kandidaten for de irske nationalister blev valgt uden modkandidat. Det konservative parti inkluderede Ulster Unionist Party.

Storbritannien 1924
Storbritanniens politik
Parlamentsvalget i Storbritannien 1923

Parlamentsvalget i Storbritannien 1923 blev afholdt den 5. december 1923. Det konservative parti, under ledelse af Stanley Baldwin, fik flest pladser, men Labour Party, under Ramsay MacDonald, og Herbert Asquiths
liberale parti gjorde det tilstrækkelig tæt til at de forhindrede de konservative fik flertal i Underhuset. Det store spørgsmål ved valget havde været de konservatives forslag om en toldreform, men de konservative måtte afgive regeringsmagten. Valget førte derfor til Storbritanniens første Labour-regering. Eftersom regeringen ikke havde flertal, så klarede den kun at beholde magten i ti måneder før der afholdtes nyvalg i 1924.

Totalt antal afgivne stemmer: 13.909.017. Alle partier med mere end 1000 stemmer vises. Det konservative parti inkluderet Ulster Unionist Party.

Storbritannien 1923
Storbritanniens politik
Communist Party of Great Britain

Det britiske kommunistparti (engelsk: The Communist Party of Great Britain, forkortet CPGB) er et tidligere britisk politisk parti og var det største kommunistiske parti som har eksisteret i Storbritannien fra 1920 til 1991, det blev dog aldrig noget masseparti som tilsvarende i Frankrig og Italien. Der eksisterer i dag en gruppe som kalder sig CPGB, men denne har ikke noget med det oprindelige britiske kommunistparti at gøre.

Generalsekretærer i CPGB 
 1920: Albert Inkpin
 1929: Harry Pollitt
 1939: Rajani Palme Dutt
 1941: Harry Pollitt
 1956: John Gollan
 1975: Gordon McLennan
 1989: Nina Temple

Litteratur 
 Andrews, Geoff (2004): Endgames and New Times: The Final Years of British Communism, 1964–1991. London: Lawrence and Wishart. .
 Beckett, Francis (1995): The Enemy within: Rise and Fall of the British Communist Party. London: John Murray. .
 Black, Robert (1970): Stalinism in Britain: A Trotskyist Analysis. London: New Park Publications. .
 Butler, David; Butler, Gareth (2010): British Political Facts (10. utg.). Basingstoke: Palgrave Macmillan. .
 Campbell, Alastair (2010): The Alastair Campbell Diaries, Volume One: Prelude to Power, 1994–1997. London: Hutchinson. .
 Davies, A. J. (1996): To Build A New Jerusalem. London: Abacus. .
 Jacobs, Joe (1991): Out of the Ghetto. London: Phoenix. .
 Klugmann, James (1968): History of the Communist Party of Great Britain, Volume One: Formation and Early Years, 1919–1924. London: Lawrence and Wishart.
 Pimlott, Herbert (2005): «From 'Old Left' to 'New Labour'? Eric Hobsbawm and the rhetoric of 'realistic Marxism'» i: Labour/Le Travail 56, s. 175–197.

Eksterne henvisninger 
 Den 20, kongress og det britiske kommunistparti (PDF), ved J. Saville
 Short History of the Communist Party
 The Burial of the CPGB, International Library of the Communist Left
 Communist Party of Great Britain Archive, Marxists Internet Archive
 Biografier over britiske kommunister fra A til Z af Graham Stevenson

Kommunistiske partier
Tidligere britiske politiske partier
Etableret i 1920
Ophørt i 1991
Scottish Labour Party

Scottish Labour Party (skotsk gælisk: Pàrtaidh Làbarach na h-Alba) er et socialdemokratisk politisk parti i Skotland som er en del af det britiske Labour. Partiet blev grundlagt i år 1900.

Det er repræsenteret både i Det britiske underhuset, Skotlands parlament og Europa-parlamentet.

Partiets leder i Skotlands parlament er Iain Gray, partiet har efter valget i 2011 46 af i alt 129 repræsentanter. I det britiske underhus har partiet 41 af tilsammen 59 skotske pladser, og to af seks skotske pladser i Europa-parlamentet.

Partiet har længe domineret skotsk politik, og har fået flest stemmer i alle valg siden 1960'erne, og alle valg til Europa-parlamentet siden 1979, frem til partiet blev slået af Scottish National Party (SNP) i Europa-parlamentsvalget i Storbritannien 2009 og i de to første valg til Skotlands parlament i 1999 og 2003. Ved begge disse valg gik partiet i koalition med Scottish Liberal Democrats, og kunne derved danne en flertalsregering. Ved valget i 2007 kom partiet bag SNP, som dannede en mindretalsregering. Scottish Labour Party gik yderligere tilbage ved valget i 2011, og SNP kunne denne gang en danne flertalsregering.

Partiledere siden 1906 

 Keir Hardie, 1906–08
 Arthur Henderson, 1908–10
 George Nicoll Barnes, 1910–11
 Ramsay MacDonald, 1911–14
 Arthur Henderson, 1914–17
 William Adamson, 1917–21
 John Robert Clynes, 1921–22
 Ramsay MacDonald, 1922–31
 Arthur Henderson, 1931–32
 George Lansbury, 1932–35
 Clement Attlee, 1935–55

 Hugh Gaitskell, 1955–63
 George Brown, 1963 (fungerende)
 Harold Wilson, 1963–76
 James Callaghan, 1976–80
 Michael Foot, 1980–83
 Neil Kinnock, 1983–92
 John Smith, 1992–94
 Margaret Beckett, 1994 (fungerende)
 Tony Blair, 1994–2007
 Gordon Brown, 2007–2010
 Harriet Harman, 2010 (fungerende)

 Ed Miliband, 2010–2015
 Harriet Harman, 2015 (fungerende)
 Jeremy Corbyn, 2015—

Referencer

Eksterne henvisninger 
 Scottish Labour Party officiel hjemmeside
 Scottish Young Labour officiel hjemmeside for ungdomsorganisationen

Politiske partier i Storbritannien
Etableret i 1900
Politiske partier i Skotland
Lars Budolfsen

Lars Budolfsen (født 12. august 1980) er en dansk langdistanceløber, der repræsenterer Sparta Atletik.

Lars Budolfsen startede med løb i 2008 efter en alvorlig knæskade i forbindelse med fodbold. I 2012 vandt han sin første individuelle DM-medalje (halvmaraton). Siden er det bl.a. blevet til DM-guld i halvmaraton (2013) og DM-guld i 10 km landevej (2014) i tiden 29.32.

I 2014 repræsenterede Lars Budolfsen Danmark ved VM i halvmaraton i København med tiden 1.03.59 og ved EM i maraton i Zürich med en 17. plads og en tid på 2.17.54. I 2014 fik Budolfsen endvidere sølv ved Nordisk Mesterskab på 10.000 meter på Bislett stadion i Oslo i tiden 29.22 min. Med sluttiden 2:15,59 timer skar han i Hamborg Marathon 2015 1½ minut af sin personlige rekord. Ikke siden Rotterdam Marathon 1996 har en dansker løbet så stærkt.

Budolfsen trænes af Claus Hechmann.

Ved siden af løbekarrieren er Lars Budolfsen manager i Deloitte Consulting.

Personlige rekorder 
 5.000 meter: 14.16.28 min.
 10.000 meter: 29.22.67 min.
 10 km landevej: 29.32 min.
 Halvmaraton: 1.03.59 time.
 Maraton: 2.15.59 timer.

Eksterne henvisninger 
 DAF statletik - Lars Budolfsen 

Langdistanceløbere fra Danmark
Maratonløbere fra Danmark
Atleter fra Sparta Atletik
Arve Lønnum

Arve Johannes Lønnum (født 2. oktober 1911 i Egge i Nord-Trøndelag, død 18. december 1988) var en norsk læge og politiker. Lønnum var overlæge ved centralsygehuset i Akershus fra 1971 til 1981 og var professor i neurologi ved Universitetet i Oslo. Han var også forfatter af en række bøger om sundhedspolitiske og om militærhistoriske emner. 

Han kom med i miljøet rundt Anders Lange, og var en af lederskikkelserne i Anders Langes Parti, blandt andet som formaden fra 1975 til 1978 (navneskifte til Fremskrittspartiet i 1977). I 1988 blev han medlem af Oslo bystyre.

Arve Lønnum blev i 1988 gravlagt ved kirkegården til Grefsen kirke i strøket Grefsen i bydelen Nordre Aker i Oslo.

Lønnums søn Arve Lønnum jr. har også mærkeret sig som Frp-politiker.

Personer fra Oslo
Politikere fra Fremskrittspartiet
Eivind Eckbo

Eivind Higford Eckbo (født 10. august 1927 i Stockholm, død 7. maj 2017 i Oslo) var en norsk advokat, gårdejer og politiker for Fremskrittspartiet.

Han tog en juridisk embedseksamen i 1952. Han overtog storgården Borgja i Bø i Telemark i 1950, og åbnede en advokatforretning i Oslo i 1962.

Eckbo begyndte sit politiske arbejde i Bondepartiet (Senterpartiet) i Telemark. I 1973 opstillede han som 2. kandidat til Stortinget fra Telemark for Anders Langes Parti, og blev den første formand i fylkesorganisationen i Telemark. Eckbo var partiformand 1974–1975, en overgangsperiode efter at Anders Lange døde. Partiet fik sin efterfølger i Fremskrittspartiet i 1977. Eckbo var viceformand i Fremskrittspartiet 1978–1980 og 1982–1984, ordfører i landsstyret 1976–1986, medlem af Telemark fylkesting 1976–1987 og 2. vararepræsentant til Stortinget fra Oslo 1989–1997. Eckbo var også medlem af Riksrevisjonen og Oslo kommunes kontroludvalg og overligningsmand.

Eckbo var tillidsvalgt i landbrugets organisationer. Han deltog i konkurrenceridning og væddeløb som både udøver og idrætsleder.

Han var gift med Fremskrittsparti-politikeren Margaret Eckbo.

Referencer 

Personer fra Oslo
Politikere fra Fremskrittspartiet
We Built This Glee Club

We Built This Glee Club er den 11. episode af den sjette sæson af tv-serien Glee og den 119. overordnede set. Episoden blev skrevet af Aristoteles Kousakis, instrueret af Joaquin sedillo, og blev første gang vist den 13. marts 2015 på Fox i USA.

Episoden viser sektionskonkurrencen, som New Directions er desperate for at vinde og redde deres klub. Rachel Berry skal beslutte om hun vil acceptere en rolle i en ny Broadwayforestilling eller vende tilbage til skolen på NYADA. Episoden har tilbagelevering af special gæstestjerne Jonathan Groff som Jesse St. James.

Handling 
Mens New Directions øve en danserutine til den forestående konkurrence, klager deres nye medlemmer fra Wablers over, at Roderick (Noah Guthrie) og Spencer Porter (Marshall Williams) er dårlige dansere, og at de vil ødelægge nummeret. Kitty Wilde (Becca Tobin) antyder at de bliver i baggrunden til gavn for holdet, og de går senere til hende for at få hjælp med deres dans. Mens de øver, bliver Spencer skadet i anklen. Fodboldtræner Sheldon Beiste diagnosticerer det som en meget alvorlig forstuvning, og anbefaler, at han ikke konkurrere, men Spencer insisterer på, kommer med til korkonkurrencen til trods for risikoen for permanente skader på anklen.

Sam Evans (Chord Overstreet) beder fortsat indtrængende Rachel Berry (Lea Michele) om at vende tilbage til skole på NYADA, mens hun virker mere opsat på at acceptere den rolle, hun er blevet tilbudt på Broadway. Hun begynder at synge og får selskab af sin tidligere kæreste og rival Jesse St. James (Jonathan Groff), der fortæller hende, at han er den mandlige hovedrolle i Broadway musicalen og opfordrer hende til at tage sin del.

Ved konkurrencen kommer det første kor på scenen med levende falke. Vocal Adrenaline, coachet af Sue, der er iført en paryk, der ligner hendes normale hår, gør et omfattende performance med dødbolde, slutter deres endelige sang med et par menneskelige kanonkugler. Rachel fører New Directions i et show cirkel peptalk før deres sæt. Spencer er ved at få sin kortison skud, men Roderick stopper ham, og tilbyder en anden plan: Spencer vises i "Chandelier" ved at svinge ind på en af scenens lysekroner, og synger og danser i det endelige finale, mens han er på krykker. Efter dommerne voterer, vinder New Directions konkurrencen, med en overrasket og utilfredse Vocal Adrenaline på andenpladsen.

Eksterne links
 

Episoder af Glee
Samtgemeinde Aue

Samtgemeinde Aue er en Samtgemeinde bestående af fire kommuner, beliggende i den sydlige del af Landkreis Uelzen, i den østlige del af den tyske delstat Niedersachsen. Samtgemeindes administration ligger i byen Wrestedt. Den blev oprettet 1. november 2011 ved en sammenlægning af Samtgemeinde Bodenteich og Samtgemeinde Wrestedt. Navnet kommer fra floden Stederau/Aue, der løber gennem Samtgemeinden.

Geografi 
Samtgemeinde Aue består af fire kommuner med deres landsbyer og bebyggelser
 Bad Bodenteich, med Abbendorf, Bad Bodenteich, Bomke, Flinten, Häcklingen, Kuckstorf, Overstedt, Schafwedel og Schostorf
 Lüder med Langenbrügge, Lüder, Reinstorf und Röhrsen sowie den Wohnplätzen Neu Lüder og Waldhof
 Soltendieck med Bockholt, Heuerstorf, Kakau, Kattien, Müssingen, Soltendieck, Thielitz og Varbitz
 Wrestedt med Bollensen, Breitenhees, Drohe, Emern, Esterholz, Gavendorf, Groß Pretzier, Hamborg, Kahlstorf, Kallenbrock, Klein Bollensen, Klein London, Klein Pretzier, Könau, Kroetze, Krötzmühle, Lehmke, Nettelkamp, Niendorf II, Nienwohlde, Ostedt, Stadensen mit dem Wohnplatz Streuberg, Stederdorf, Wieren og Wrestedt

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Social Democratic and Labour Party

Social Democratic and Labour Party (SDLP, irsk Páirtí Sóisialta Daonlathach an Lucht Oibre) er et nationalistisk og socialdemokratisk parti i Nordirland. Ungdomspartiet hedder SDLP Youth. 

SDLP har længe været det største nationalistiske parti, men efter at Det provisoriske IRA (PIRA) erklærede våbenhvile, er Sinn Féin blevet større. Den vigtigste forskel mellem de to var, at Sinn Féin støttede brugen af våbenmagt, mens SDLP konsekvent har fordømt terrorisme. 

Partiet er repræsenteret i Europa-Parlamentet tilknyttet De Europæiske Socialdemokrater.

I 2006 havde partiet 3. repræsentanter i det britiske underhus og 18. i Nordirlands lovgivende forsamling.

Eksterne henvisninger 

Politiske partier i Storbritannien
Etableret i 1970
Fiskerne (tv-serie)

Fiskerne er en dansk miniserie fra 1977, instrueret af Jens Ravn og med manuskript af Leif Petersen, over romanen af samme navn fra 1928 af Hans Kirk.

Medvirkende 

 Avi Sagild som Tea Røn
 Claus Nissen som Anton Knopper
 Henry Jessen som Thomas Jensen
 Otto Brandenburg som Laust Sand
 Ulla Bülow Lemvigh-Müller Koppel som Adolfine
 Laila Andersson som Malene Bundgaard
 Arne Skovhus som Lars Bundgaard
 Bent Mejding som Pastor Brink
 Kirsten Søberg som Alma Jensen
 Lily Weiding som Præstefruen
 Jørgen Teytaud som Jens Røn
 Anne Wedege-Mathiasen som Tabita Røn
 Bent Børgesen som Poul Vrist
 Lone Rode som Marianne Vrist
 Baard Owe som Kjeld
 Birgitte von Halling-Koch som Thora, Kjelds kone
 Claus Strandberg som Anders Kjøng
 Mogens Brix-Pedersen som Mads Langer
 Thorkild Demuth som Niels Væver
 Hanne Jørna som Katrine
 Poul Thomsen som Peder Hygum
 Aase Hansen som Laura Hygum
 Simon Rosenbaum som Mogensen
 Preben Lerdorff Rye som Lærer Aaby
 Hans-Henrik Krause som Pastor Thomsen
 Asger Bonfils som Pastor Terndrup
 Alf Lassen som Toldbetjent Kock
 Jens Okking som Bageren
 Kai Holm som Martinus Povlsen
 Ruth Brejnholm som Fru Mogensen
 Paul Barfoed Møller som Brugsuddeler
 Bertel Lauring som Sognefogeden
 Jørgen Bidstrup som Fabiansen
 Jytte Seedorff som Fru Fabiansen
 Ole Larsen som Død-Esben fra Kæret
 Eva Krogh som Jordemoder
 Beatrice Palner som Andrea Povlsen
 Eigil Reimers som Amtmanden
 Helge Dahl som Politimesteren
 Finn Nielsen som Jørgen Spliid, fisker
 Tage Axelson som Jens Kolby, søndenfjordsfisker
 Jan Hougaard som Lars Toft, søndenfjordsfisker
 Jørgen Langebæk som Karl Poulsen, søndenfjordsfisker
 Torben Jetsmark som Laurids
 Berthe Qvistgaard som Fortælleren

Eksterne henvisninger 
 Fiskerne  på DR Bonanza
 

Miniserier fra Danmark
DR-serier
Danske tv-serier fra 1970'erne
Bonanza
Dramaserier fra Danmark
Raul Khadjimba

Raul Khajimba (, ; født 21. marts 1958) er den nuværende præsident for Abkhasien, der er blevet valgt i 2014, efter Majrevolution. Han har også siden 2010 været formand den nationale samlingsregering i Abkhasien. Khajimba har tidligere været vicepræsident (2005-2009), premierminister (2003-2004) og forsvarsminister (2002-2003). Han opstillede forgæves til præsident i 2004, 2009 og 2011.

Eksterne henvisninger 

Politikere fra Georgien
Præsidentvalget i Abkhasien 2014

Præsidentvalget i Abkhasien 2014 blev afholdt i Abkhasien den 24. august 2014. Valgets vinder blev Raul Khadjimba der tidligere flere gange har opstillet som præsident, men uden at blive valgt.

Politiske valg i Abkhasien
Abkhasien 2014
Esko Aho

Esko Aho (født 20. maj 1954 i Vetil, Finland) er en finsk politiker for Centerpartiet. Aho var i årene 1983 til 2003 medlem af Finlands rigsdag. I årene fra 1991 til 1995 var han statsminister i Finland. I 2000 opstillede han til valg som præsident, men tabte i anden valgrunde til Tarja Halonen.

Referencer 

Statsministre fra Finland
Formænd for Finlands rigsdag
Bloeme Evers-Emden

Bloeme Evers-Emden (26. juli 1926 - 18. juli 2016) var en hollandsk lærer og børnepsykolog, der grundigt undersøgt fænomenet "skjulte børn" under Anden Verdenskrig og skrev fire bøger om emnet i 1990'erne. I 1991 bliv hun dekoreret af dronning Beatrix af Nederlandene som officer af Orde van Oranje-Nassau

Tidlige liv 
Hun blev født Bloeme Emden i Amsterdam datter af Emanuel Emden, en socialist, og Rosa Emden-DeVries, en syerske. Hendes lillesøster, Via Roosje, blev født 29 maj 1932..
I 1941 gik Bloeme et jødiske gymnasium , hvor hun blev venner med Margot Frank og Anne Frank. Bloeme så Anne Frank, Margot Frank og deres mor Edith Frank-Holländer regelmæssigt i Auschwitz,og er siden blevet interviewet for sine erindringer om kvinderne fra Frank-familien under tiden i Auschwitz i tv-dokumentaren fra 1988 The Last Seven Months of Anne Frank af den hollandske filmskaber, Willy Lindwer, og i BBC-dokumentaren fra 1995 Anne Frank Remembered.

Referencer 

Personer fra Amsterdam
Holocaust i Nederlandene
Gravgave

En gravgave er en genstand som placeres sammen med liget ved en begravelse. Ligets klæder eller svøb regnes som regel ikke som en egentlig gravgave. Gravgaver forekommer over hele verden.

I Skandinavien er gravgaver almindelige i forhistoriske grave (se Nordisk før-kristen begravelse), bliver usædvanlige i middelalderen og kommer i nogen grad igen i begyndelsen af nyere tid. Arkæologer undersøger gerne gravgaver med henblik på datering og for at beskrive de dødes sociale roller.

Død
Efterliv
Arkæologi
Ung Vänster

Ung Vänster er det svenske Vänsterpartiets ungdomsforbund. 

Forbundet har sine historiske rødder i Socialdemokratiska Ungdomsförbundet som blev grundlagt i 1903, og som efter en splittelse og navnebytte blandt andet blev kaldt Sveriges kommunistiska ungdomsförbund.

Den nuværende organisationen blev grundlagt i 1970, efter at daværende Vänsterpartiets Ungdomsforbund var brudt med partiet og fortsatte som en selvstændig organisation under navnet Marxist-Leninistiska Kampförbundet. Ungdomsforbundet fik sit nuværende navn i 1991.

Ung Vänster beskriver i dag sin ideologi som socialisme og feminisme.

Externe henvisninger 
 Ung Vänster

Politiske ungdomsorganisationer fra Sverige
Etableret i 1903
Stjärnsund

Stjärnsund er en by i Hedemora kommun i Dalarnas län i Sverige. I 2010 var indbyggertallet 161.

Kilder 

Byer i Hedemora kommun
The Endless River

The Endless River er det 15. og sidste studioalbum af Pink Floyd. Albummet blev udgivet den 10. november 2014 og er det første studiealbum efter keyboardspilleren og medstifteren af Pink Floyd Richard Wrights død.

Indspilning og kobling til Richard Wright 

Richard Wright optræder posthumt på The Endless River. Beskrevet af nogle som en "svanesang" for Richard Wright, består albummet mestendels af instrumental musik, baseret på 20 timers ikke tidligere udgivet materiale, skrevet, indspillet og produceret med Richard Wright i skabelsen af Pink Floyds forrige studiealbum, The Division Bell (1994). Richard Wright bliver også mindet på albummets omslag (vinyl), idet omslaget indeholder et stort billede visende Richard Wright, Nick Mason og David Gilmour spillende sammen i et studie - formentlig David Gilmours studie ombord på husbåden The Astoria.

Rent lyrisk findes også en kobling mellem The Endless River og The Division Bell, idet de to sidste linjer i High Hopes, det sidste nummer på The Division Bell, lyder:

Nyt materiale til The Endless River blev indspillet i 2013 og 2014 i David Gilmours studie The Astoria samt Medina Studios i Hove, England. Albummet er produceret af Gilmour, Youth, Andy Jackson og Phil Manzanera. Mixet af Andy Jackson og Damon Iddins.

Salg og modtagelse 

The Endless River blev det mest forudbestilte album nogensinde på Amazon UK, og debuterede som nummer 1 i adskillige lande. Albummet modtog blandede anmeldelser.

Pladens spor (vinyl) 

Side 1
 THINGS LEFT UNSAID
 IT'S WHAT WE DO
 EBB AND FLOW

Side 2
 SUM
 SKINS
 UNSUNG
 ANISINA

Side 3
 THE LOST ART OF CONVERSATION
 ON NOODLE STREET
 NIGHT LIGHT
 ALLONS-Y (1)
 AUTUMN '68
 ALLONS-Y (2)
 TALKIN' HAWKIN'

Side 4
 CALLING
 EYES TO PEARLS
 SURFACING
 LOUDER THAN WORDS

Referencer 

Pink Floyd-album
Album fra 2014
Carel Gabriel Cobet

Carel Gabriel Cobet (født 28. november 1813 i Paris, død 26. oktober 1889) var en hollandsk filolog. 

Cobet, der 1847 blev professor i Leyden, syslede især med de attiske prosaikere og udmærkede sig ved fin sprogfølelse, skarp kritik og stor divinationsevne; undertiden forfaldt han til hyperkritik, hvilket endnu mere gælder om nogle af hans elever. Cobets vigtigste arbejder er: Oratio de arte interpretandi (1847), Variæ lectiones (1854, 2. udgave 1873), Novæ lectiones (1858), Orationes et fragmenta Lysiæ (1863), Miscellanea philologica et critica (1876), Observationes ad Dionysii Halicarnassensis antiquitates Romanas (1877), Collectanea critica (1878). Desuden har Cobet besørget udgaver af Xenofons Anabasis (1859, 3. udgave 1881) og Hellenika (1862, 2. oplag 1880), af Hypereides (1858, 2. oplag 1877) og af Diogenes Laertius (1850, 2. oplag 1862).

Kilder 
  

Klassiske filologer
Filologer fra Nederlandene
Ansatte ved Leidens Universitet
Nederlændere i 1800-tallet
Personer fra Paris
Professorer fra Nederlandene
Dit hjem i vores hænder

Dit hjem i vores hænder er et dansk boligprogram, som bliver sendt på kanal 5. I programmet konkurrere 16 kendte danskere om, hvem der kan indrette de bedste hjem til de modige danskere, der frivilligt har lagt hus til. På fire dage skal de forvandle fire rum, til hvert rum har de 10.000 kroner og otte arbejdstimer til rådighed.

Dit hjem i vores hænder bliver produceret af Strix Television og er en videreudvikling af det engelske format The Great Interior Design Challenge, som All3Media er indehaver af.

Sæson 1 
Sæson 1 blev sendt første gang 25. august 2014 og bestod af 32 episoder.

 Vært(er):
 Dommer: Indretningsarkitekten Lisbett Wedendahl og håndværker Johannes Villads Nielsen.
Deltager:
 Dennis Knudsen mod Mascha Vang
 Jacob Haugaard mod Saseline Sørensen
 Lotte Heise mod Audrey Castañeda
 Anne-Sofie Espersen mod Thomas Evers
 Anni Brinch mod Jens Werner
 Emil Thorup mod Jim Lyngvild
 Annette Heick mod Therese Glahn
 Master Fatman mod Michael Monetz

Sæson 2 
Sæson 2 blev sendt første gang 23. marts 2015.

 Vært(er): Eva Nabe Poulsen
 Dommer: Indretningsarkitekten, Jesper Gadegaard
Deltagere:
 Oliver Bjerrehus mod Sussi & Leo
 Anne-Grethe Bjarup Riis mod Basim
 Mia Lyhne mod Julie Berthelsen

Referencer 

Tv-programmer fra Danmark
Programmer på SBS TV
Danske tv-serier fra 2010'erne